Joanie & Werner se Verlowing - Mooi Troues
Ons deel vandag Joanie en Werner se oulike verlowing fotosessie. Joanie en Werner het mekaar vir die eerste keer ontmoet in 2010 net na die sokker wêreldbeker deur gemeenskaplike vriende by 'n eetplek in die Waterfront. Daarna het hulle mekaar eers heelwat later weer gesien by 'n braai aan die einde van 2011. Hulle was vir lank net eers goeie vriende waartydens hulle mekaar beter leer ken het.
Joanie en Werner het op 29 Maart 2014 verloof geraak, by Saronsberg in Tulbagh. Dit was 'n onvergeetlike naweek vertel die paartjie! Hulle het besluit om bietjie weg te gaan vir Werner se verjaarsdag. Werner het aangedring daarop dat alles rondom die naweek 'n verrassing bly tot op die laaste oomblik, min het Joanie geweet wat die naweek vir haar inhou. Hulle het gaan wynproe die middag en toe pak Joanie haar kamera in om bietjie op Saronsberg foto's te neem. Die son het begin sak en Joanie het afgebuk om 'n foto te neem, toe ek omdraai was Werner op sy knie om my te vra om te trou.